Самар ауданы

Самар ауданы — Шығыс Қазақстан облысының оңтүстік-батысында орналасқан әкімшілік-аумақтық бірлік.

 Географиялық орны 
Аудан батысында Ұлан, солтүстігінде Алтай, Катонқарағай, шығысында Күршім аудандарымен, оңтүстігінде Абай облысының Көкпекті ауданымен шектеседі.

 Тарихы 
Орталығы Самар ауылы болып Семей округі құрамында 1928 жылдың 17 шілдесінде Семей губерниясындағы Бұқтырма уезінің Тимофеев болысы, Зайсан уезінің Көкпекті болысы, Өскемен уезінің Бөкен болысы бірігуімен құрылдыҚазақстанның әкімшілік-аумақтық бөлінісі бойынша анықтамалық (тамыз 1920 ж. - желтоқсан 1936 ж.) Алматы, 1956 ж. 200 бет. Оның құрамына 24 ауылдық Кеңес (Александов, Батан, Братск, Бөкен, Қазынақ, Көкпекті, Малороссиск, Мариногорск, Меновновск, Миролюб, Мәскеу, Ново-Архангельск, Олегов, Пантелеймонов, Петропавловск, Подгорный, Преображенский, Прохладненский, Розовск, Самар, Славянск, Тимофеев, Шегелек, Чистоярск) кірдіШығыс қазақстан облыстық мемлекеттік мұрағаты, 752 қор, 2 тізімдеме, 489 іс, 35 бет. 

1930 жылы 23 шілдеде Бүкілресейлік орталық атқару комитетінің қаулысымен Қазақстан автономиялы Кеңестік Социалистік Республикасындағы округтік бөлініс жойылып, ірілендірілген аудандық бөліністер құрылды. Самар ауданы таратылып, оның аумағы 1930 жылғы 17 желтоқсаннан республикалық бағыныштылықтағы Көкпекті және Күршім аудандары құрамына ендіҚазақстанның әкімшілік-аумақтық бөлінісі бойынша анықтамалық (тамыз 1920 ж. - желтоқсан 1936 ж.) Алматы, 1956 ж. 212 бет. 

Шығыс Қазақстан облыстық атқару комитетінің 1935 жылғы 24 ақпандағы қаулысымен Көкпекті және Күршім аудандарын ірілендіру барысында құрамында 15 ауылдық кеңесі бар Самар ауданы қайта құрылды.Қазақстанның әкімшілік-аумақтық бөлінісі бойынша анықтамалық (тамыз 1920 ж. - желтоқсан 1936 ж.) Алматы, 1956 ж. 226 бетҚазақстан Республикасының Орталық мемлекеттік мұрағаты, 544 қор, 16 тізімдеме, 220 іс, 92,97 беттер 

Қазақ КСР Жоғарғы Кеңесі Төралқасының 1954 жылғы 13 тамыздағы Жарлығымен ауылдық кеңестерді ірілендіру жұмыстары жүрдіҚазақстан Республикасының Орталық мемлекеттік мұрағаты, 1109 қор, 5 тізімдеме, 511 іс, 104 бет. 

Қазақ ССР Жоғарғы Кеңесі Төралқасының 1963 жылғы 2 қаңтардағы Жарлығымен Өнеркәсіптік және ауылдық жерлерді бөлу бойынша әкімшілік-аумақтық реформа аясында құрамында сегіз ауылдық кеңесі бар Самар ауылдық ауданы болып қайта құрылдыҚазақ ССР Жоғарғы Кеңесінің тізімдемелері, 1963, №12, 272 бет.     

Қазақстан Республикасы Президентінің 1997 жылғы 23 мамырдағы Жарлығымен Самар ауданы таратылып, оның аумағы Көкпекті ауданының құрамына енді«Казахстанская правда», 24 мамыр 1997, №121.

Қазақстан Республикасы Президентінің 2022 жылғы 3 мамырдағы № 887 Жарлығымен 7 маусым күні Көкпекті ауданы құрамынан бөліну арқылы Самар ауданы қайта құрылды.
 Халқы 
 1939  1959  1970  1979  1989Ресей империясы, КСРО халық санақтары  2023 34465  26717  29037  26571  24713  11934

 Әкімшілік бөлінісі  
22 елді мекен 8 ауылдық округке біріктірілген:

+ Халқының саны (2009, 2021)2021 жылғы ұлттық халық санағының қорытындылары Ауылдық округтері 2009  2021  2021 2009-ға пайызбен  Ерлер 2009  Ерлер 2021  2021 2009-ға пайызбен  Әйелдер 2009  Әйелдер 2021  2021 2009-ға пайызбен Аққала ауылдық округі 1560 1088 69,7 788 567 72 772 521 67,5 Бастаушы ауылдық округі 1403 976 69,6 703 501 71,3 700 475 67,9 Құлынжон ауылдық округі 1539 1271 82,6 752 657 87,4 787 614 78 Мариногор ауылдық округі 1275 820 64,3 643 419 65,2 632 401 63,4 Миролюбов ауылдық округі 1069 759 71 517 376 72,7 552 383 69,4 Палатцы ауылдық округі 1486 660 44,4 746 336 45 740 324 43,8 Самар ауылдық округі 6885 6195 90 3268 2981 91,2 3617 3214 88,9 Сарыбел ауылдық округі 1087 533 49 542 269 49,6 545 264 48,4 ЖАЛПЫ САНЫ 163041230275,479596106 76,7 8345 6196 74,2

 Ірі елді мекендері 
 Елді мекен  Халқы (2021) Самар  5948 Аққала  738 Бастаушы  707 Құлынжон  679 Көкжыра  592 Мариногорка  551 Миролюбовка  550

Әкімдері
 Раджан Сейітқанов (06.2022 — 04.2023)
 Нұрлан Махамбетов (04.2023 — 08.2024)
 Серік Жеңісов (12.2024 бастап)

 Дереккөздер 

 Сілтемелер 
 Самара ауданы. Әкімшілік өзгерістер 

Санат:Самар ауданы